
Ұлытау облыстық мәслихаты төрағасының
2025 жылғы ___   _______ №____ өкімімен бекітілген
 

«Ұлытау облыстық мәслихатының аппараты» ММ 
Сыбайлас жемқорлыққа қарсы стандарты

 
1. Жалпы ережелер 

1. «Ұлытау облыстық мәслихатының аппараты» мемлекеттік мекемесінің Сыбайлас жемқорлыққа қарсы стандарты Қазақстан Республикасының 2015 жылғы 18 қарашадағы «Сыбайлас жемқорлыққа қарсы іс-қимыл туралы» Заңының 10-бабына, Қазақстан Республикасының Сыбайлас жемқорлыққа қарсы іс-қимыл агенттігі бекіткен қоғамдық қатынастардың жекеленген:  
1) жергілікті мемлекеттік басқару және өзін-өзі басқару; 
2) мемлекеттік сатып алулар салаларындағы (бұдан әрі – қоғамдық қатынастар саласы) Сыбайлас жемқорлыққа қарсы стандарттарды әзірлеу жөніндегі әдістемелік ұсынымдарына сәйкес әзірленді.    
2.  Сыбайлас жемқорлыққа қарсы стандартты әзірлеуші – «Ұлытау облыстық мәслихатының аппараты» ММ болып табылады.
3. Сыбайлас жемқорлыққа қарсы стандарт қоғамдық қатынастардың жекеленген саласы үшін сыбайлас жемқорлықтың алдын алуға бағытталған ұсынымдар жүйесін белгілеуге бағытталған.
4. Сыбайлас жемқорлыққа қарсы стандарттарды әзірлеу міндеттері:
1) қоғамдық қатынастардың жекеленген саласында жұмыс істейтін тұлғалардың жемқорлыққа қарсы тұрақты тәртібін қалыптастыру;
2) сыбайлас жемқорлық көріністерін уақытылы анықтау және олардың тигізетін теріс салдарларының алдын алу болып табылады.
5. Сыбайлас жемқорлыққа қарсы стандарттардың қағидаттары: 
1) заңдылық;
2) транспаренттілік (ашықтық);
3) әдептілік;
4) жеке және заңды тұлғалардың құқықтары мен заңды мүдделерін сақтау және оларды сыбайлас жемқорлық көріністерден қорғау;
5) мүдделер қақтығысын болғызбау болып табылады.
6. Сыбайлас жемқорлыққа қарсы стандарттар қоғамдық қатынастардың жекеленген саласында жұмыс істейтін адамдардың белгіленген ережелерді мүлтіксіз сақтауға және сыбайлас жемқорлық көріністерінің алдын алуға бағытталған іс-әрекеттері мен шешімдерін айқындайды.
7. Сыбайлас жемқорлыққа қарсы стандарттың негізіне сыбайлас жемқорлық көріністеріне жол бермеу тұрғысынан лауазымдық міндеттерді орындау бойынша:
Сыбайлас жемқорлыққа қарсы стандарттың негізінде сыбайлас жемқорлық көріністеріне жол бермеу тұрғысынан лауазымдық міндеттерді орындау кезінде:
1) сыбайлас жемқорлыққа қарсы стандартта көзделген салада жеке және заңды тұлғалардың құқықтары мен заңды мүдделерін іске асыру;
2) өз құзыреті шегінде басқарушылық пен өзге де шешімдерді дайындау және қабылдау; 
3) Қазақстан Республикасы нормативтік құқықтық актілерінің жобаларын дайындау;
4) тиісті тіршілік салаларының ерекшеліктеріне байланысты өзге әлеуметтік маңызды қатынастар бойынша тікелей іс-қимылдар қалануы тиіс.
       
 2. Қоғамдық қатынастар саласында жұмыс
істейтін адамдардың өзін ұстау мәнері (іс-әрекеттері) 
2.1. Сыбайлас жемқорлыққа қарсы стандартта көзделген салада жеке және заңды тұлғалардың құқықтары мен заңды мүдделерін іске асыру кезінде:
1) Қазақстан Республикасы Конституциясы мен заңдарын, Қазақстан Республикасы Президенті мен Үкіметінің актілерін, өзге де нормативтік құқықтық актілерді басшылыққа алуы;
2) Қазақстан халқының бірлігі мен елдегі ұлтаралық келісімді нығайтуға ықпал етуге, мемлекеттік және басқа тілдерге, Қазақстан халқының салт-дәстүрлеріне құрметпен қарауы;
3) адал, әділ, қарапайым болуға, жалпы қабылданған моральдық-әдептілік нормаларды сақтауға, азаматтармен және әріптестерімен қарым-қатынаста сыпайылық пен әдептілік танытуы;
4) өздері қабылдайтын шешімдердің заңдылығы мен әділдігін қамтамасыз етуі;
5) жеке және заңды тұлғалардың құқықтары мен заңды мүдделеріне қатысты шешімдерді қабылдаудың ашықтығын қамтамасыз етуі;
6) өз іс-әрекеттерімен және мінез-құлқымен қоғам тарапынан сынға себеп бермеуге, сын үшін қудалауға жол бермеуге, сындарлы сынды кемшіліктерді жою және өз қызметін жақсарту үшін пайдалануы;
7) жеке сипаттағы мәселелерді шешу кезінде мемлекеттік органдардың, ұйымдардың, мемлекеттік қызметшілер мен өзге де адамдардың қызметіне ықпал ету үшін өзінің қызметтік жағдайын пайдаланбауы;
8) шындыққа сәйкес келмейтін мәліметтерді таратпауы;
9) мемлекеттік органда еңбек заңнамасы мен мемлекеттік қызмет туралы заңнаманы орындауды қамтамасыз ету, еңбек тәртібі мен шарттарын сақтауы;
10) басқа мемлекеттік органдардың, ұйымдар мен кәсіпкерлік субъектілерінің қызметіне заңсыз араласуға жол бермеуі тиіс.
2.2. Өз құзыреті шеңберінде басқарушылық және өзге де шешімдерді дайындау және қабылдау кезінде:
1) қызметтік міндеттерін атқару кезінде мүдделер қақтығысының, жеке мүдделілік туындауы, сыбайлас жемқорлық мінез-құлқыға көндіру және сыйлықтар алу туралы тікелей басшысына немесе тура басшылыққа баяндайды;
2) лауазымдық міндеттерін атқару кезінде жеке және пайдакүнемдік мүдделерін басшылыққа алмайды;
3) әріптестер мен басшыларға өзара қарым-қатынастардың белгіленген тәртібін бұзатын, олардың әділ қызметтік шешім қабылдауына ықпал етуі мүмкін заңсыз өтініштермен жүгінуден бас тартады;
4) басқа адамдарды сыбайлас жемқорлық құқық бұзушылықтар жасауға көндірмейді және ынталандырмайды;
5) егер ол жақын туыстық қатынастағы адамдардың (ата-аналары, жұбайлары, бауырлары, әпкелері, балалары) тікелей бағыныстылығымен немесе бақылауында болуымен байланысты болса, лауазымға тағайындалудан бас тартады;
6) сыбайлас жемқорлыққа қарсы іс-қимылда белсенділік танытады;
7) белгілі болған сыбайлас жемқорлық фактілері туралы басшылыққа дереу баяндайды;
8) орындау үшін алынған өкімнің заңдылығына күмәнданғаны туралы тікелей басшыға дереу жазбаша нысанда хабарлайды;
9) мүдделер қақтығысының, сыбайлас жемқорлық құқық бұзушылықтардың туындау себептері мен жағдайларын және олардың салдарын жою бойынша  тұрақты негізде шаралар қабылдайды;
10) үшінші тұлғалардың мүдделерін білдіруден немесе лоббизм жасаудан, сол сияқты олардың атынан іс-әрекеттер жасаудан қалыс қалады.
2.3. Тауарларды, қызметтерді сатып алуға байланысты мемлекеттік сатып алуды жүзеге асыру кезінде «Ұлытау облыстық мәслихатының аппараты» мемлекеттік мекемесінің лауазымды тұлғалары: 
1) мемлекеттік сатып алу үшін пайдаланылатын ақшаны оңтайлы және тиімді жұмсауы;
2) мемлекеттік сатып алу процесінің ашықтығы мен айқындылығын қамтамасыз етуі;
3) сыбайлас жемқорлық көріністеріне жол бермеуі;
4) неғұрлым Қазақстан Республикасы ратификациялаған халықаралық шарттарға қайшы келмейді, солғұрлы шамада отандық қызмет көрсетушілерге қолдау көрсетуі;
5) ықтимал өнім берушінің бірінші басшыларының және (немесе) осы ықтимал өнім берушінің уәкілетті өкілінің жақын туыстары, жұбайы (зайыбы) немесе жекжаттары өнім берушіні таңдау туралы шешім қабылдау құқығына ие болса, не өткізілетін мемлекеттік сатып алуда тапсырыс берушінің немесе мемлекеттік сатып алуды ұйымдастырушының өкілі болып табылса, өткізілетін мемлекеттік сатып алуға қатысуға жол бермеуі; 
6) Ықтимал өнім берушілерге мемлекеттік сатып алуға қатысуға тең мүмкіндіктер беруі;
7) атқарушылық құжаттар бойынша орындалмаған міндеттемелері бар және Борышкерлердің бірыңғай тізіліміне енгізілген ықтимал өнім беруші және (немесе) ол тартатын қосалқы мердігер (бірлесіп орындаушы) ретінде қатысуға жол бермеуі қажет.
2.4. «Ұлытау облыстық мәслихатының аппараты» мемлекеттік мекемесінің кадрлық жұмысын ұйымдастыру кезінде «Ұлытау облыстық мәслихатының аппараты» мемлекеттік мекемесі:
1) меритократия принципін басшылыққа алуы;
2) " Ұлытау облыстық мәслихатның аппараты" мемлекеттік мекемесіне қызметке/жұмысқа қабылдау кезінде лауазымды адамдарға қойылатын негізгі міндеттерді, тыйымдар мен шектеулерді түсіндіруі; 
3) кадрларды іріктеу кезінде Қазақстан Республикасы заңнамасының талаптарын сақтауы;
4) мемлекеттік қызметшілердің дербес деректері туралы мәліметтерді негізсіз беруге жол бермеуі;
5) " Ұлытау облыстық мәслихатының аппараты" мемлекеттік мекемесіне қызметке/жұмысқа үміткерлерден еңбек шартын жасасу үшін қатысы жоқ құжаттарды талап етпеуі;
6) «Ұлытау облыстық мәслихатының аппараты» мемлекеттік мекемесінде еңбек заңнамасының және мемлекеттік қызмет туралы заңнаманың орындалуын қамтамасыз етуі;
7) еңбек режимі мен шарттарын, сондай-ақ мемлекеттік қызметте болуға байланысты шектеулердің сақталуын қамтамасыз етуі;
8) мемлекеттік қызметшілердің әлеуметтік және құқықтық қорғалуын қамтамасыз етуі қажет.
2.5. Нормативтік құқықтық актілердің жобаларын дайындау кезінде:
1) әзірленген құқықтық актілердің жобаларын мүдделі мемлекеттік органдарға келісуге жіберілгенге дейін ашық нормативтік құқықтық актілердің интернет-порталына көпшілік талқылауы үшін орналастырылады;
2) жеке кәсіпкерлік субъектілерінің мүдделеріне тиісті құқықтық актілердің жобалары, олар сараптамалық кеңестің отырысында қаралғанға дейін интернет-ресурстарды қоса алғанда, бұқаралық ақпарат құралдарында міндетті түрде жарияланады;
3) сыбайлас жемқорлық факторлары немесе олардың белгілері бар нормалар құқықтық актілерде қолданылмайды;
4) нормативтік құқықтық актілер жобасын дайындау мен талқылауда қоғамның, бүкіл ақпараттық құралдардың қатысуыміндетті түрде қамтамасыз етіледі;
5) жеке кәсіпкерлік субъектілерінің мүдделеріне тиісті құқықтық актілерді әзірлеуде Қазақстан Республикасының Ұлттық Кәсіпкерлер палатасы өкілдерінің және жеке кәсіпкерлік субъектілерінің аккредиттелген бірлестіктері міндетті түрде қатысады.
2.6. Тіршілік әрекеті саласы ерекшелігіне байланысты әлеуметтік маңызы бар өзге қарым-қатынастар кезінде:
1) кадрларды туыстық, жерлестік және жеке адалдық белгілері бойынша іріктеу және орналастыру жағдайларына жол берілмейді, меритократия қағидаттарының сақталуы қамтамасыз етіледі
2) қарамағындағы қызметкерлердің қызметтік өкілеттігінің міндеттері мен көлемі нақты анықталады;
3)  олардың қызметінің нәтижелерін бағалау, сондай-ақ көтермелеу және жазалау шараларын қолдану кезінде әділдік пен объективтілік көрсетіледі;
4) орындалмайтыны анық немесе лауазымдық міндеттерінен тыс, сондай-ақ заңнамаға қайшы келетін өкімдер берілмейді;
5) қарамағындағылардың қызметіне ықпал ету үшін қызметтен тыс сипаттағы мәселелерді шешу үшін қызметтік жағдай пайдаланылмайды;
6) қарамағындағылар сыбайлас жемқорлық құқық бұзушылықтар жасауға мәжбүрленбейді;
7) қарамағындағылар және басқа да лауазымды адамдар тарапынан сыбайлас жемқорлыққа қарсы заңнама нормаларын бұзу фактілеріне жол берілмейді және жолы кесіледі; 
8) әріптестердің лауазымдық қызметтерін орындау барысында пайда болған мүдделер қақтығысын болғызбау және реттеу бойынша түбегейлі шаралар уақтылы қабылданады;
 9)  қарамағындағы лауазымды тұлғалар арасында еңбек жүктемесінің біркелкі бөлінбеуіне жол берілмейді;
10) сыбайлас жемқорлық құқық бұзушылықтар жасауға ықпал ететін себептер мен жағдайлар, оның ішінде қарамағындағылармен бірлесіп жойылады.

_______________
